Skei twee van die eiers. Verhit 1 liter melk en die botter in ’n kastrol tot kookpunt. Klits die oorblywende 125ml melk, heel eier, twee eiergele, suiker, koekmeel, mielieblom en sout saam tot ’n pasta. Klits ’n bietjie van die kookmelk geleidelik hier by. Klits die mengsel nou by die kookmelk en roer goed, verkieslik met ’n draad klitser, om die vorming van klonte te voorkom. Verhit die mengsel tot kookpunt en roer gereeld totdat dit verdik. Klits die eierwitte totdat dit sagte punte vorm en vou dit in die warm melkpap in. Gooi die vulsel in die gaar tertkorse in en strooi kaneel oor. Laat afkoel tot die vulsel styf is.